
Бүген Чаллыда яңа «Юбилей» йөзү бассейны ачылды.

Тантанада Татарстан Республикасы Президенты Рөстәм Миңнеханов та катнашты.

Бу спорт корылмасы «Демография» илкүләм проектының «Спорт – тормыш нормасы» федераль проекты кысаларында төзелгән.

Бассейн бер ел эчендә төзелгән. Анда олылар өчен 6 юл, балалар бассейны бар, тамашачылар өчен 50 урынлык трибуналар, коры йөзү залы, тренажер зал каралган.

Татарстан Республикасы Президенты Рөстәм Миңнеханов искәрткәнчә, «Юбилей» бассейны «Спорт – тормыш нормасы» федераль проекты кысаларында төзелгән. Ул Россия Федерациясе Президентына республикада гамәлгә ашырылучы күп кенә инициативаларны һәм проектларны, шул исәптән спорт өлкәсендә дә, хуплаган өчен рәхмәт әйтте

«Су спорты төрләре Татарстанда аеруча популяр, «Юбилей» бассейны спорт белән шөгыльләнергә теләүчеләр өчен, яңа чемпионнар тәрбияләү өчен ярдәм булачак», - диде Рөстәм Миңнеханов.

«Юбилей» бассейнында «Дельфин» олимпия резервының спорт мәктәбендә тәрбияләнүчеләр өчен күнегүләр узачак.
Рөстәм Миңнеханов Чаллыда яңа «Юбилей» йөзү бассейнын ачуда катнашты